MVP ลุยจัดงาน-บริการรถบ้าน แย้มลูกค้าแน่นกระแสตอบรับดีเยี่ยม
MVP ลุยจัดงาน-บริการรถบ้าน แย้มลูกค้าแน่นกระแสตอบรับดีเยี่ยม
MVP ลุยจัดงาน-บริการรถบ้าน แย้มลูกค้าแน่นกระแสตอบรับดีเยี่ยม
16 ธ.ค. 2562

นายโอภาส เฉิดพันธุ์ ประธานเจ้าหน้าที่บริหารบริษัท เอ็ม วิชั่น จำกัด (มหาชน) หรือ MVP เปิดเผยว่า บริษัทได้มีการนำรถบ้านเข้าร่วมมหกรรมคอนเสิร์ตในช่วงที่ผ่านมา ได้แก่ งาน Big Mountain Music Festival 2019  ณ ดิโอเชี่ยนเขาใหญ่ จังหวัดนครราชสีมา โดยบริษัทได้นำรถบ้านให้บริการอยู่ที่ 50 คัน หรือเพิ่มขึ้นประมาณ 2 เท่า จากในปีก่อนบริษัทได้นำรถบ้านให้บริการ Big Mountain Music Festival 2018 อยู่ที่ 30 คัน และเพิ่มขึ้นประมาณ 5 เท่า จากปี 2560 ที่บริษัทนำรถบ้านเข้าร่วมการให้บริการงาน Big Mountain Music Festival 2017 อยู่ที่ 10 คัน
พร้อมกันนี้บริษัทยังมีการนำรถบ้านเข้าให้บริการในงานมหกรรมคอนเสิร์ต “ Wonderfruit Festival” ระหว่างวันที่ 12-16 ธันวาคม 2562 ณ The Fields at Siam Country Club พัทยา จังหวัดชลบุรี โดยบริษัทได้นำรถบ้านให้บริการในงานครั้งนี้อยู่ที่ 89 คัน เพิ่มขึ้น จากในปีก่อนที่บริษัทได้นำรถบ้านให้บริการอยู่ที่ 58 คัน และเพิ่มขึ้น จากปี 2560 ที่บริษัทนำรถบ้านเข้าร่วมการ อยู่ที่ 25 คัน
ขณะเดียวกันบริษัทยังมีการนำรถบ้านเข้าให้บริการในส่วนที่พักตามสถานที่ท่องเที่ยวต่างๆอีกด้วย หลังจากในขณะนี้เข้าสู่ช่วงไฮซีซั่นของธุรกิจท่องเที่ยว ซึ่งการที่บริษัทนำออกรถบ้านออกให้บริการมากขึ้น ทำให้ผลการดำเนินงานมีการเติบโตอย่างมีนัยสำคัญ
สำหรับในส่วนของงานธุรกิจการจัดงานกีฬาและท่องเที่ยว โดยบริษัทได้การมีจัดงานตะนาวศรี เทรล Tanaosri Trail – TNT 2019 ที่อุทยานธรรมชาติวิทยา ตามพระราชดำริ อำเภอสวนผึ้ง จังหวัดราชบุรี เมื่อวันที่ 7 ธ.ค. 2562 – 8 ธ.ค. 2562 ที่ผ่านมา โดยงานครั้งนี้ถือว่าเป็นงานวิ่งเทรลอินเตอร์ที่ใหญ่ระดับต้นๆของประเทศ ซึ่งมีระดับแต้มของ Internation Traill Running Association (iTRA) อยู่ที่ระดับ 5 แต้ม ซึ่งได้รับการตอบรับจากผู้เข้าร่วมงานอย่างดีเยี่ยม โดยมีผู้สนใจเข้าร่วมครั้งนี้ถึง 4,000 คน สูงขึ้นจากปีก่อนที่มีผู้สนใจเข้าร่วมงานอยู่ที่ 2,400 คน
นอกจากนี้บริษัทยังได้ร่วมเป็นส่วนหนึ่งในการจัดงาน “VICTON 1st Asia Tour Voice To Alice In Bangkok” ซึ่งจัดขึ้นเมื่อวันอาทิตย์ที่ 8 ธันวาคมที่ผ่านมา ณ GMM  Live House ศูนย์การค้า เซ็นทรัลเวิลด์ ซึ่งการได้เป็นส่วนหนึ่งในการร่วมจัดงานดังกล่าว ยังเป็นการเริ่มต้นในธุรกิจการจัดอีเว้นท์ร่วมกับศิลปินจากประเทศเกาหลีครั้งแรกของบริษัทอีกด้วย